ระเบียบคณะกรรมการวิชาชีพสาขาการแพทย์แผนไทยว่าด้วยการอบรมหรือถ่ายทอดความรู้ การทดสอบความรู้และการรับรองสถาบันหรือสถานพยาบาลพ.ศ. ๒๕๕๐ อาศัยอำนาจตามความในข้อ๑ วรรคสอง ข้อ ๔ และข้อ ๕ ของกฎกระทรวงว่าด้วยการอบรมหรือถ่ายทอดความรู้ในวิชาชีพสำหรับผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยพ.ศ. ๒๕๕๐ ซึ่งออกตามความในพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ มาตรา ๔๕ และมาตรา ๔๘ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาการแพทย์แผนไทย จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการวิชาชีพสาขาการแพทย์แผนไทยว่าด้วยการอบรมหรือถ่ายทอดความรู้ การทดสอบความรู้และการรับรองสถาบันหรือสถานพยาบาล พ.ศ. ๒๕๕๐ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ครูผู้รับมอบตัวศิษย์ หมายความว่าผู้ประกอบโรคศิลปะสาขาการแพทย์แผนไทยที่ได้รับหนังสือรับรองการเป็นครูผู้รับมอบตัวศิษย์จากคณะกรรมการวิชาชีพสาขาการแพทย์แผนไทยศิษย์ หมายความว่าผู้เข้ารับการอบรมหรือถ่ายทอดความรู้จากครูผู้รับมอบตัวศิษย์โดยมีหลักฐานการรับมอบตัวศิษย์จากครูผู้รับมอบตัวศิษย์หนังสือรับรองการอบรม หมายความว่าหนังสือที่ครูผู้รับมอบตัวศิษย์ออกให้กับศิษย์เพื่อรับรองว่าศิษย์ได้ผ่านการอบรมหรือถ่ายทอดความรู้ตามประเภทและระยะเวลาที่กำหนดแล้วสถาบัน หมายความว่าสถานศึกษาของรัฐหรือสถานศึกษาของเอกชนที่ได้รับอนุญาตให้จัดตั้งตามกฎหมายและให้หมายรวมถึงสถานศึกษาขององค์กรหรือนิติบุคคลที่ไม่แสวงหากำไรสถานพยาบาล หมายความว่าสถานพยาบาลของรัฐหรือสถานพยาบาลตามกฎหมายว่าด้วยสถานพยาบาลหมวด ๑การขึ้นทะเบียนเป็นครูผู้รับมอบตัวศิษย์ ข้อ๔ผู้ประกอบโรคศิลปะสาขาการแพทย์แผนไทยที่จะรับมอบตัวศิษย์ไว้เพื่อให้การอบรมหรือถ่ายทอดความรู้ในวิชาชีพที่เกี่ยวกับการประกอบโรคศิลปะสาขาการแพทย์แผนไทยจะต้องยื่นคำขอขึ้นทะเบียนเป็นครูผู้รับมอบตัวศิษย์ ตามแบบ พท. ๑๐ที่กำหนดท้ายระเบียบนี้และได้รับหนังสือรับรองการเป็นครูผู้รับมอบตัวศิษย์จากคณะกรรมการวิชาชีพสาขาการแพทย์แผนไทยข้อ๕ผู้ประกอบโรคศิลปะสาขาการแพทย์แผนไทยที่ประสงค์จะยื่นคำขอขึ้นทะเบียนเป็นครูผู้รับมอบตัวศิษย์ต้องมีคุณสมบัติและไม่มีลักษณะต้องห้ามดังต่อไปนี้(๑)มีความรู้ความสามารถและทักษะในการประกอบโรคศิลปะสาขาการแพทย์แผนไทยในประเภทที่ได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยมาแล้วไม่น้อยกว่า ๕ ปี(๒)ประกอบโรคศิลปะ สาขาการแพทย์แผนไทย หรือประกอบโรคศิลปะสาขาการแพทย์แผนไทยประยุกต์และได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยอยู่ในขณะที่ขอเป็นครูผู้รับมอบตัวศิษย์(๓)ไม่มีความประพฤติเสื่อมเสีย หรือขัดต่อศีลธรรม(๔)ไม่เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือเป็นความผิดลหุโทษ(๕)ไม่เคยถูกสั่งพักใช้ใบอนุญาตหรือเพิกถอนใบอนุญาตตามกฎหมายว่าด้วยการประกอบโรคศิลปะการยื่นคำขอขึ้นทะเบียนเป็นครูผู้รับมอบตัวศิษย์สำหรับผู้มีภูมิลำเนาในเขตกรุงเทพฯ ให้ยื่น ณ กองการประกอบโรคศิลปะสำหรับผู้มีภูมิลำเนาในต่างจังหวัด ให้ยื่น ณสำนักงานสาธารณสุขจังหวัดที่ตนมีภูมิลำเนา หรือ ณ กองการประกอบโรคศิลปะ ก็ได้เมื่อนายแพทย์สาธารณสุขจังหวัดได้รับคำขอพร้อมด้วยเอกสารหลักฐานให้ตรวจสอบเอกสารและหลักฐานถ้าเห็นว่าครบถ้วนถูกต้องตามที่ระบุไว้ในแบบคำขอแล้วให้เก็บหลักฐานไว้และส่งต่อข้อมูลไปยังกองการประกอบโรคศิลปะข้อ๖ผู้ขอขึ้นทะเบียนเป็นครูผู้รับมอบตัวศิษย์จะต้องผ่านการอบรมความรู้การเป็นครูผู้รับมอบตัวศิษย์ ตามหลักเกณฑ์ วิธีการและเงื่อนไขที่คณะกรรมการวิชาชีพสาขาการแพทย์แผนไทยกำหนดให้คณะกรรมการวิชาชีพสาขาการแพทย์แผนไทยออกหนังสือรับรองการเป็นครูผู้รับมอบตัวศิษย์ให้แก่ผู้ยื่นคำขอที่มีคุณสมบัติและไม่มีลักษณะต้องห้ามตามข้อ๕ และผ่านการอบรมความรู้การเป็นครูผู้รับมอบตัวศิษย์หนังสือรับรองการเป็นครูผู้รับมอบตัวศิษย์ให้เป็นไปตามแบบ พท. ๑๑ ที่กำหนดท้ายระเบียบนี้ข้อ๗ ภายในระยะเวลาสามปีนับตั้งแต่วันที่ ๒๑ สิงหาคม ๒๕๕๐ มิให้นำความในข้อ ๕ (๑) (๒) และข้อ ๖ วรรคแรกมาใช้บังคับแก่ผู้ที่ได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประเภทการนวดไทยที่ประสงค์จะขึ้นทะเบียนเป็นครูผู้รับมอบตัวศิษย์เพื่อให้การอบรมหรือถ่ายทอดความรู้แก่ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทย ประเภทการนวดไทย ตามข้อ ๙ (๔)ข้อ๘ ภายในระยะเวลาห้าปีนับตั้งแต่วันที่ ๒๑ สิงหาคม ๒๕๕๐ ให้ผู้ประกอบโรคศิลปะสาขาการแพทย์แผนไทยประเภทเวชกรรมไทยที่ได้รับหนังสือรับรองการเป็นครูผู้รับมอบตัวศิษย์เพื่อให้การอบรมหรือถ่ายทอดความรู้และผ่านการประเมินจากคณะกรรมการวิชาชีพสาขาการแพทย์แผนไทยแล้วสามารถขึ้นทะเบียนเป็นครูผู้รับมอบตัวศิษย์เพื่อให้การอบรมหรือถ่ายทอดความรู้แก่ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประเภทการนวดไทย ตามข้อ ๙(๔) ได้หมวด ๒การรับมอบตัวศิษย์ ข้อ๙ ครูผู้รับมอบตัวศิษย์จะรับศิษย์ได้เฉพาะในประเภทที่ตนได้หนังสือรับรองการเป็นครูผู้รับมอบตัวศิษย์เท่านั้นโดยครูผู้รับมอบตัวศิษย์(๑) ประเภท เวชกรรมไทย รับมอบตัวศิษย์ได้ในประเภทเวชกรรมไทย(๒) ประเภท เภสัชกรรมไทย รับมอบตัวศิษย์ได้ในประเภทเภสัชกรรมไทย(๓) ประเภท การผดุงครรภ์ไทย รับมอบตัวศิษย์ได้ในประเภทการผดุงครรภ์ไทย(๔) ประเภท การนวดไทย รับมอบตัวศิษย์ได้ในประเภทการนวดไทยผู้ประกอบโรคศิลปะสาขาการแพทย์แผนไทยประเภทเวชกรรมไทยที่ได้รับหนังสือรับรองการเป็นครูผู้รับมอบตัวศิษย์ประเภทการนวดไทยให้มีสิทธิ์รับมอบตัวศิษย์ในประเภทการนวดไทยได้ข้อ๑๐ ครูผู้รับมอบตัวศิษย์จะให้การอบรมหรือถ่ายทอดความรู้ให้แก่ศิษย์ได้ก็ต่อเมื่อครูผู้รับมอบตัวศิษย์และศิษย์มีภูมิลำเนาอยู่ในจังหวัดหรือเขตการสอบเดียวกันตามที่คณะกรรมการวิชาชีพสาขาการแพทย์แผนไทยประกาศกำหนดข้อ๑๑ศิษย์ผู้ใดประสงค์จะขึ้นทะเบียนและรับใบอนุญาตเป็นผู้ประกอบโรคศิลปะจะต้องยื่นหลักฐานใบมอบตัวศิษย์ผู้รับการอบรม หรือถ่ายทอดความรู้ตามแบบ พท. ๗และต้องมีคุณสมบัติและไม่มีลักษณะต้องห้าม ดังต่อไปนี้(๑)ไม่เป็นผู้มีความประพฤติเสียหาย ซึ่งคณะกรรมการวิชาชีพสาขาการแพทย์แผนไทยเห็นว่าอาจจะนำมาซึ่งความเสื่อมเสียเกียรติศักดิ์แห่งวิชาชีพ(๒)ไม่เคยต้องโทษจำคุกโดยคำพิพากษาถึงที่สุดในคดีที่คณะกรรมการวิชาชีพสาขาการแพทย์แผนไทยเห็นว่าอาจจะนำมาซึ่งความเสื่อมเสียเกียรติศักดิ์แห่งวิชาชีพ(๓)ไม่เป็นผู้ติดยาเสพติดให้โทษ(๔)ไม่เป็นโรคที่คณะกรรมการวิชาชีพสาขาการแพทย์แผนไทย เห็นว่าไม่สมควรให้ประกอบโรคศิลปะ(๕)ไม่เป็นคนวิกลจริตหรือจิตฟั่นเฟือนไม่สมประกอบการยื่นหลักฐานใบมอบตัวศิษย์ผู้รับการอบรมหรือถ่ายทอดความรู้สำหรับผู้มีภูมิลำเนาในเขตกรุงเทพมหานครให้ยื่น ณ กองการประกอบโรคศิลปะ สำหรับผู้มีภูมิลำเนาในต่างจังหวัด ให้ยื่น ณสำนักงานสาธารณสุขจังหวัดที่ตนมีภูมิลำเนา หรือ ณ กองการประกอบโรคศิลปะก็ได้เมื่อนายแพทย์สาธารณสุขจังหวัดได้รับใบมอบตัวศิษย์พร้อมเอกสารหลักฐานให้ตรวจสอบเอกสารหลักฐาน ถ้าเห็นว่าครบถ้วนถูกต้อง ตามที่ระบุไว้ในแบบคำขอแล้วให้เก็บข้อมูลหลักฐานไว้และให้ส่งต่อข้อมูลไปยังกองการประกอบโรคศิลปะเมื่อเจ้าหน้าที่ได้รับใบมอบตัวศิษย์ผู้รับการอบรมหรือถ่ายทอดความรู้แล้วให้จัดทำสมุดทะเบียนผู้มอบตัวศิษย์ตามแบบที่กำหนดท้ายระเบียบนี้ให้กับศิษย์ไว้เป็นหลักฐานหมวด ๓การอบรมหรือถ่ายทอดความรู้ ข้อ๑๒ ครูผู้รับมอบตัวศิษย์ต้องมีสถาบันหรือสถานพยาบาลที่คณะกรรมการวิชาชีพ สาขาการแพทย์แผนไทยรับรองสำหรับการอบรมหรือถ่ายทอดความรู้ข้อ๑๓ครูผู้รับมอบตัวศิษย์ต้องให้การอบรมหรือถ่ายทอดความรู้แก่ศิษย์ตามความรู้และตำราแบบไทยที่ได้รับการถ่ายทอดและพัฒนาสืบต่อกันมาเป็นหลักตำราที่ใช้ในการอบรมหรือถ่ายทอดความรู้ให้เป็นไปตามที่คณะกรรมการวิชาชีพสาขาการแพทย์แผนไทยประกาศกำหนดข้อ๑๔ ครูผู้รับมอบตัวศิษย์จะต้องจัดทำแผนการเรียนการสอนตลอดระยะเวลาที่ให้การอบรม หรือถ่ายทอดความรู้โดยมีระยะเวลาดังนี้(๑)ประเภทเวชกรรมไทย ต้องมีระยะเวลาการอบรมหรือถ่ายทอดความรู้เป็นเวลารวมกันไม่น้อยกว่าสามปีโดยครูผู้รับมอบตัวศิษย์ สาขาการแพทย์แผนไทย ประเภทเวชกรรมไทยและต้องมีการเรียนการสอนไม่น้อยกว่า ๑,๒๐๐ ชั่วโมง(๒)ประเภทเภสัชกรรมไทย ต้องมีระยะเวลาการอบรมหรือถ่ายทอดความรู้เป็นเวลารวมกันไม่น้อยกว่าสองปี โดยครูผู้รับมอบตัวศิษย์สาขาการแพทย์แผนไทย ประเภทเภสัชกรรมไทย และต้องมีการเรียนการสอนไม่น้อยกว่า ๘๐๐ชั่วโมง(๓)ประเภทการผดุงครรภ์ไทยต้องมีระยะเวลาการอบรมหรือถ่ายทอดความรู้เป็นเวลารวมกันไม่น้อยกว่าหนึ่งปีโดยครูผู้รับมอบตัวศิษย์ สาขาการแพทย์แผนไทย ประเภทการผดุงครรภ์ไทย และต้องมีการเรียนการสอนไม่น้อยกว่า๔๐๐ ชั่วโมง(๔)ประเภทการนวดไทยต้องมีระยะเวลาการอบรมหรือถ่ายทอดความรู้เป็นเวลารวมกันไม่น้อยกว่าสองปีโดยครูผู้รับมอบตัวศิษย์ สาขาการแพทย์แผนไทย ประเภทการนวดไทยและต้องมีการเรียนการสอนไม่น้อยกว่า ๘๐๐ ชั่วโมงข้อ๑๕ ศิษย์จะต้องลงลายมือชื่อในการเข้ารับการอบรมหรือถ่ายทอดความรู้ ตลอดหลักสูตรและต้องเก็บหลักฐานการอบรมหรือถ่ายทอดความรู้ไว้อย่างน้อยสามปีนับแต่วันที่รับมอบตัวศิษย์ข้อ๑๖ ครูผู้รับมอบตัวศิษย์จะต้องมีการทดสอบความรู้ศิษย์อย่างน้อยปีละ ๑ ครั้ง ทั้งภาคทฤษฎีและภาคปฏิบัติและต้องเก็บหลักฐานการทดสอบความรู้นั้นไว้อย่างน้อยสามปีนับแต่วันที่รับมอบตัวศิษย์ข้อ๑๗ครูผู้รับมอบตัวศิษย์ต้องเก็บสำเนาหนังสือรับรองการอบรมหรือถ่ายทอดความรู้ตามแบบพท. ๙และการฝึกปฏิบัติของศิษย์ไว้เป็นหลักฐานจนกว่าศิษย์จะสอบขึ้นทะเบียนเป็นผู้ประกอบโรคศิลปะสาขาการแพทย์แผนไทยได้สำหรับใบมอบตัวศิษย์และใบรายงายแสดงความรู้ความชำนาญซึ่งได้ออกให้ตามพระราชบัญญัติควบคุมการประกอบโรคศิลปะ พุทธศักราช ๒๔๗๙ก่อนวันที่กฎกระทรวงนี้ใช้บังคับ ให้ใช้ได้ตามระยะเวลาที่เหลืออยู่ใบมอบตัวศิษย์และใบรายงานแสดงความรู้ความชำนาญตามวรรคสองที่ได้ยื่นต่อผู้อำนวยการกองการประกอบโรคศิลปะก่อนวันที่ ๒๑ สิงหาคม ๒๕๕๐ ให้ถือเป็นใบมอบตัวศิษย์ผู้รับการอบรมหรือถ่ายทอดความรู้และหนังสือรับรองการอบรมหรือถ่ายทอดความรู้ที่ได้ยื่นไว้ตามกฎกระทรวงว่าด้วยการอบรมหรือถ่ายทอดความรู้ในวิชาชีพสำหรับผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยพ.ศ. ๒๕๕๐ โดยอนุโลมข้อ๑๘ ครูผู้รับมอบตัวศิษย์ต้องจัดทำทะเบียนศิษย์ในแต่ละรุ่น ตามแบบ พท. ๑๒ที่คณะกรรมการวิชาชีพสาขาการแพทย์แผนไทยกำหนดท้ายระเบียบนี้และต้องจัดส่งทะเบียนศิษย์ไปยังผู้อำนวยการกองการประกอบโรคศิลปะภายในเดือนกันยายนของทุกปีข้อ๑๙เมื่อศิษย์ผ่านการอบรมหรือถ่ายทอดความรู้ตามประเภทและระยะเวลาตามที่กำหนดแล้วให้ครูผู้รับมอบตัวศิษย์ออกหนังสือรับรองการอบรม หรือถ่ายทอดความรู้ให้แก่ศิษย์ ตามแบบพท. ๙หมวด ๔การเปลี่ยนครูผู้รับมอบตัวศิษย์ ข้อ๒๐ศิษย์ผู้ใดมีความประสงค์จะขอเปลี่ยนครูผู้รับมอบตัวศิษย์ในระหว่างการอบรมหรือถ่ายทอดความรู้จะต้องปฏิบัติตามหลักเกณฑ์ดังต่อไปนี้(๑)จะต้องมีระยะเวลาการอบรมหรือถ่ายทอดความรู้เหลืออยู่ไม่น้อยกว่าหกเดือนของระยะเวลาที่กำหนดในแต่ละประเภทตามข้อ ๑๔(๒)ครูผู้รับมอบตัวศิษย์คนใหม่จะต้องมีหนังสือรับรองการรับมอบตัวศิษย์เข้ามาอบรมหรือถ่ายทอดความรู้ตามแบบพท. ๑๓ ท้ายระเบียบนี้ว่ามีความต่อเนื่องกับองค์ความรู้เดิมที่ศิษย์ได้รับการอบรมหรือถ่ายทอดความรู้จากครูผู้รับมอบตัวศิษย์คนเดิมและต้องมีภูมิลำเนาอยู่ในจังหวัดหรือเขตการสอบเดียวกัน(๓)ศิษย์จะต้องยื่นหลักฐานใบมอบตัวศิษย์ที่แสดงถึงการเปลี่ยนครูผู้รับมอบตัวศิษย์ตามแบบพท. ๘ และระบุเหตุผลและความจำเป็นในการเปลี่ยนครูผู้รับมอบตัวศิษย์ให้ผู้อำนวยการกองการประกอบโรคศิลปะ หรือนายแพทย์สาธารณสุขจังหวัดที่ศิษย์มีภูมิลำเนาอยู่ภายใน ๑๕ วัน นับแต่วันที่มีการเปลี่ยนครูผู้รับมอบตัวศิษย์(๔)ให้ครูผู้รับมอบตัวศิษย์คนใหม่นับระยะเวลาการอบรมหรือถ่ายทอดความรู้ต่อเนื่องจากครูผู้รับมอบตัวศิษย์คนเดิมข้อ๒๑ในกรณีที่ครูผู้รับมอบตัวศิษย์ตายหรือพ้นสภาพจากการเป็นครูผู้รับมอบตัวศิษย์ให้ศิษย์สามารถยื่นหลักฐานใบมอบตัวศิษย์กับครูผู้รับมอบตัวศิษย์คนใหม่ได้โดยไม่ต้องปฏิบัติตามหลักเกณฑ์ในข้อ๒๐ (๑) ภายใน ๓๐ วัน นับแต่ครูผู้รับมอบตัวศิษย์ตายหรือพ้นสภาพจากการเป็นครูผู้รับมอบตัวศิษย์ และให้นับระยะเวลาการอบรมหรือถ่ายทอดความรู้ต่อเนื่องจากเดิมได้ข้อ๒๒การขอเปลี่ยนครูผู้รับมอบตัวศิษย์ในกรณีอื่นนอกจากที่กล่าวไว้ข้างต้นต้องได้รับความเห็นชอบจากคณะกรรมการวิชาชีพสาขาการแพทย์แผนไทยข้อ๒๓ เมื่อศิษย์ผ่านการอบรมหรือถ่ายทอดความรู้แล้วครูผู้รับมอบตัวศิษย์คนใหม่จะต้องออกหนังสือรับรองการอบรมหรือถ่ายทอดความรู้ให้แก่ศิษย์ตามประเภทและระยะเวลาที่กำหนดตามแบบพท. ๙หมวด ๕การพ้นจากการเป็นศิษย์ ข้อ๒๔ศิษย์ผู้ใดประสงค์จะขอลาออกจากการอบรมหรือถ่ายทอดความรู้จากครูผู้รับมอบตัวศิษย์ก่อนครบกำหนดระยะเวลาตามข้อ ๑๔ให้มีหนังสือแจ้งขอลาออกจากการเป็นศิษย์ ต่อครูผู้รับมอบตัวศิษย์และผู้อำนวยการกองการประกอบโรคศิลปะหรือนายแพทย์สาธารณสุขจังหวัดที่ศิษย์มีภูมิลำเนาภายใน ๑๕ วัน นับแต่วันที่ขอลาออก และให้ศิษย์ผู้นั้นพ้นจากการเป็นศิษย์ศิษย์ที่ขอลาออกจากการอบรมหรือถ่ายทอดความรู้จากครูผู้รับมอบตัวศิษย์แล้วหากประสงค์จะรับการอบรมหรือถ่ายทอดความรู้จากครูผู้รับมอบตัวศิษย์คนใหม่จะต้องปฏิบัติตามหลักเกณฑ์การขอเปลี่ยนครูผู้รับมอบตัวศิษย์ตามข้อ ๒๐ ภายใน ๑๕ วันนับแต่วันที่ขอลาออกจากการเป็นศิษย์ข้อ๒๕ศิษย์ผู้ใดขาดการอบรมหรือถ่ายทอดความรู้จากครูผู้รับมอบตัวศิษย์เป็นเวลาต่อเนื่องกันเกินกว่า ๓๐ วันโดยไม่มีหนังสือแจ้งให้ครูผู้รับมอบตัวศิษย์ทราบให้ถือว่าศิษย์ผู้นั้นพ้นจากการเป็นศิษย์หมวด ๖การเพิกถอนหนังสือรับรองการเป็นครู ข้อ๒๖เมื่อปรากฏแก่คณะกรรมการวิชาชีพสาขาการแพทย์แผนไทยว่าครูผู้รับมอบตัวศิษย์ผู้ใดขาดคุณสมบัติ หรือมีลักษณะต้องห้ามตามข้อ ๕ให้คณะกรรมการวิชาชีพสาขาการแพทย์แผนไทยสั่งเพิกถอนหนังสือรับรองการเป็นครูผู้รับมอบตัวศิษย์ของผู้นั้นข้อ๒๗ครูผู้รับมอบตัวศิษย์ผู้ใดฝ่าฝืนจรรยาบรรณแห่งวิชาชีพของผู้ประกอบโรคศิลปะสาขาการแพทย์แผนไทยและคณะกรรมการวิชาชีพสาขาการแพทย์แผนไทย สั่งลงโทษตามมาตรา ๔๔แห่งพระราชบัญญัติการประกอบโรคศิลปะ พ.ศ. ๒๕๔๒คณะกรรมการวิชาชีพสาขาการแพทย์แผนไทยอาจสั่งให้ครูผู้รับมอบตัวศิษย์พ้นจากการเป็นครูผู้รับมอบตัวศิษย์ข้อ๒๘ ครูผู้รับมอบตัวศิษย์ผู้ใด ฝ่าฝืนหรือไม่ปฏิบัติตามหมวด๓ ว่าด้วยการอบรมหรือถ่ายทอดความรู้และก่อให้เกิดความเสียหายแก่ศิษย์คณะกรรมการวิชาชีพสาขาการแพทย์แผนไทยอาจสั่งให้ครูผู้รับมอบตัวศิษย์พ้นจากการเป็นครูผู้รับมอบตัวศิษย์ข้อ๒๙ ครูผู้รับมอบตัวศิษย์ ที่ถูกเพิกถอนหนังสือรับรองการเป็นครูผู้รับมอบตัวศิษย์หรือพ้นจากการเป็นครูให้ครูผู้รับมอบตัวศิษย์ผู้นั้นส่งคืนหนังสือรับรองการเป็นครูผู้รับมอบตัวศิษย์ ให้กับคณะกรรมการวิชาชีพสาขาการแพทย์แผนไทยภายใน ๑๕ วัน นับแต่วันที่ได้รับทราบคำสั่งการเพิกถอนหนังสือรับรองการเป็นครูผู้รับมอบตัวศิษย์หรือพ้นจากการเป็นครูผู้รับมอบตัวศิษย์ครูผู้รับมอบตัวศิษย์ซึ่งถูกสั่งเพิกถอนหนังสือรับรองการเป็นครูผู้รับมอบตัวศิษย์อาจขอรับหนังสือรับรองการเป็นครูผู้รับมอบตัวศิษย์อีกได้เมื่อพ้นสองปีนับแต่วันที่ถูกสั่งเพิกถอนหนังสือรับรองการเป็นครูผู้รับมอบตัวศิษย์แต่ถ้าคณะกรรมการวิชาชีพสาขาการแพทย์แผนไทยปฏิเสธการออกหนังสือรับรองการเป็นครูผู้รับมอบตัวศิษย์ครูผู้รับมอบตัวศิษย์ดังกล่าวมีสิทธิ์อุทธรณ์เป็นหนังสือต่อประธานกรรมการวิชาชีพสาขาการแพทย์แผนไทยถ้าประธานกรรมการวิชาชีพสาขาการแพทย์แผนไทยมีความเห็นยืนตามความเห็นของคณะกรรมการวิชาชีพสาขาการแพทย์แผนไทยครูผู้รับมอบตัวศิษย์ดังกล่าวเป็นอันหมดสิทธิ์ขอหนังสือรับรองการเป็นครูผู้รับมอบตัวศิษย์อีกต่อไปหมวด ๗การทดสอบความรู้ ข้อ๓๐ศิษย์ที่ผ่านการอบรมหรือถ่ายทอดความรู้ตามประเภทและระยะเวลาตามที่กำหนดแล้วและได้รับหนังสือรับรองการอบรม หรือถ่ายทอดความรู้ ให้มีสิทธิยื่นคำขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยตามประเภทที่ได้รับการอบรมข้อ๓๑ให้บุคคลที่ยื่นคำร้องขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยทุกประเภทต้องผ่านการทดสอบความรู้จากคณะกรรมการวิชาชีพสาขาการแพทย์แผนไทยทั้งภาคทฤษฎีและภาคปฏิบัติตามหลักเกณฑ์ วิธีการและเงื่อนไขที่คณะกรรมการวิชาชีพสาขาการแพทย์แผนไทยประกาศกำหนดหมวด ๘การรับรองสถาบันหรือสถานพยาบาล ข้อ๓๒สถาบันหรือสถานพยาบาลที่มีความประสงค์จะจัดการอบรมหรือถ่ายทอดความรู้ในหลักสูตรการแพทย์แผนไทยต้องมีคุณสมบัติและมีความพร้อมในการให้การอบรมหรือถ่ายทอดความรู้และมีทรัพยากรด้านต่างๆ ดังต่อไปนี้(๑)สถานที่ที่ทำการอบรมหรือถ่ายทอดความรู้ต้องมีความพร้อมและเหมาะสมในการจัดการศึกษาและต้องเป็นสถาบันหรือสถานพยาบาล(๒)บุคลากรด้านครู อาจารย์(๓)จำนวนการรับศิษย์(๔)หลักสูตรการอบรมหรือถ่ายทอดความรู้(๕)อุปกรณ์เครื่องมือและสื่อการสอนต่าง ๆ(๖)หนังสือหรือตำราที่ใช้ประกอบการสอนที่ได้มาตรฐานรายละเอียดดังกล่าวให้เป็นไปตามเงื่อนไขที่คณะกรรมการวิชาชีพสาขาการแพทย์แผนไทยประกาศกำหนดข้อ๓๓ การยื่นคำขอการรับรองสถาบันหรือสถานพยาบาลให้ยื่นตามแบบพท. ๑๔ท้ายระเบียบนี้สำหรับผู้มีสถาบันหรือสถานพยาบาลในเขตกรุงเทพมหานครให้ยื่นคำขอการรับรองสถาบันหรือสถานพยาบาลณ กองการประกอบโรคศิลปะ สำหรับสถาบันหรือสถานพยาบาลในต่างจังหวัดให้ยื่นคำขอการรับรองสถาบันหรือสถานพยาบาล ณ สำนักงานสาธารณสุขจังหวัด ที่เป็นที่ตั้งของสถาบันหรือสถานพยาบาลหรือณ กองการประกอบโรคศิลปะก็ได้เมื่อนายแพทย์สาธารณสุขจังหวัดได้รับคำขอพร้อมด้วยเอกสารหลักฐานแล้วให้ตรวจสอบเอกสารและหลักฐานถ้าเห็นว่าครบถ้วนถูกต้องตามที่ระบุไว้ในแบบคำขอแล้วให้เก็บเอกสารหลักฐานไว้และให้ส่งต่อข้อมูลไปยังกองการประกอบโรคศิลปะข้อ๓๔เมื่อคณะกรรมการวิชาชีพสาขาการแพทย์แผนไทยได้รับคำขอการรับรองสถาบันหรือสถานพยาบาลให้แต่งตั้งคณะอนุกรรมการวิชาชีพเพื่อทำหน้าที่ในการตรวจประเมินเพื่อรับรองสถาบันหรือสถานพยาบาล ตามหลักเกณฑ์วิธีการ และเงื่อนไขที่คณะกรรมการวิชาชีพสาขาการแพทย์แผนไทยประกาศกำหนดข้อ๓๕คณะกรรมการวิชาชีพสาขาการแพทย์แผนไทยได้พิจารณาผลการตรวจประเมินแล้วเห็นว่าสถาบันหรือสถานพยาบาลใดมีคุณสมบัติครบถ้วนตามหลักเกณฑ์ที่กำหนดให้คณะกรรมการวิชาชีพสาขาการแพทย์แผนไทยออกหนังสือรับรองสถาบันหรือสถานพยาบาลตามแบบท้ายระเบียบนี้ข้อ๓๖ให้คณะกรรมการวิชาชีพสาขาการแพทย์แผนไทยทำการตรวจประเมินสถาบันหรือสถานพยาบาลที่ได้รับการรับรองแล้วอย่างน้อย๒ ปีต่อครั้งข้อ๓๗เมื่อปรากฏว่าสถาบันหรือสถานพยาบาลใดขาดคุณสมบัติหรือไม่สามารถจัดการอบรมหรือถ่ายทอดความรู้ให้กับศิษย์ผู้รับการอบรมหรือถ่ายทอดความรู้ได้ให้คณะกรรมการวิชาชีพสาขาการแพทย์แผนไทยมีคำสั่งเพิกถอนการรับรองสถาบันหรือสถานพยาบาลนั้นสถาบันหรือสถานพยาบาลซึ่งถูกสั่งเพิกถอนการรับรองสถาบันหรือสถานพยาบาลอาจขอรับการรับรองสถาบันหรือสถานพยาบาลอีกได้เมื่อพ้นหนึ่งปีนับแต่วันที่ถูกสั่งเพิกถอนการรับรองสถาบันหรือสถานพยาบาลโดยสถาบันหรือสถานพยาบาลต้องดำเนินการขอรับรองสถาบันหรือสถานพยาบาลใหม่ตามข้อ ๓๒ข้อ๓๘ในกรณีที่มีปัญหาการปฏิบัติตามระเบียบนี้ให้ประธานกรรมการวิชาชีพสาขาการแพทย์แผนไทยเป็นผู้วินิจฉัยชี้ขาดข้อ๓๙ให้ประธานกรรมการวิชาชีพสาขาการแพทย์แผนไทยเป็นผู้รักษาการตามระเบียบนี้ประกาศณ วันที่ ๒๖ ธันวาคม พ.ศ. ๒๕๕๐วิชัย โชควิวัฒนประธานกรรมการวิชาชีพสาขาการแพทย์แผนไทย[เอกสารแนบท้าย]๑.หนังสือรับรองการอบรมหรือถ่ายทอดความรู้ในวิชาชีพ สำหรับผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทย(แบบ พท.๙)๒.คำขอขึ้นทะเบียนเป็นครูผู้รับมอบตัวศิษย์ สาขาการแพทย์แผนไทยประเภท................................. (แบบ พท.๑๐)๓.หนังสือรับรองการเป็นครูผู้รับมอบตัวศิษย์ (แบบ พท. ๑๑)๔.ทะเบียนศิษย์ (แบบ พท. ๑๒)๕.หนังสือรับรองการรับมอบตัวศิษย์เข้ามาอบรมหรือถ่ายทอดความรู้จากครูผู้รับมอบตัวศิษย์คนใหม่ (แบบ พท. ๑๓)๖.หนังสือรับรองการเป็นครูผู้รับมอบตัวศิษย์๗.คำขอการรับรองสถาบันหรือสถานพยาบาลที่จัดการอบรมหรือถ่ายทอดความรู้สาขาการแพทย์แผนไทยประเภท........................ (แบบ พท.๑๔)๘.สมุดทะเบียนผู้มอบตัวศิษย์เพื่อขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทย(ดูข้อมูลจากภาพกฎหมาย)ปริยานุช/จัดทำ๒๖ กุมภาพันธ์๒๕๕๒โชติกานต์/ปรับปรุง๑๕ พฤศจิกายน๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๒๙ ง/หน้า ๕/๒๐ กุมภาพันธ์ ๒๕๕๒